CELEX: 62008CB0315
Language: sk
Date: 2011-09-29 00:00:00
Title: Vec C-315/08: Uznesenie Súdneho dvora (siedma komora) z  29. septembra 2011 (návrh na začatie prejudiciálneho konania, ktorý podal Consiglio di Stato — Taliansko) — Angelo Grisoli/Regione Lombardia (Článok 104 ods. 3 prvý pododsek rokovacieho poriadku — Článok 49 ZFEÚ — Sloboda usadiť sa — Verejné zdravie — Lekárne — Blízkosť — Zásobovanie obyvateľstva liekmi — Povolenie na prevádzkovanie — Územné rozdelenie lekární — Minimálna vzdialenosť medzi lekárňami)

28.1.2012   
            
            
               SK
            
            
               Úradný vestník Európskej únie
            
            
               C 25/20
            
         
      Uznesenie Súdneho dvora (siedma komora) z 29. septembra 2011 (návrh na začatie prejudiciálneho konania, ktorý podal Consiglio di Stato — Taliansko) — Angelo Grisoli/Regione Lombardia
      (Vec C-315/08) (1)
      
      (Článok 104 ods. 3 prvý pododsek rokovacieho poriadku - Článok 49 ZFEÚ - Sloboda usadiť sa - Verejné zdravie - Lekárne - Blízkosť - Zásobovanie obyvateľstva liekmi - Povolenie na prevádzkovanie - Územné rozdelenie lekární - Minimálna vzdialenosť medzi lekárňami)
      (2012/C 25/34)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Consiglio di Stato
      
         Účastníci konania
      
      
         Žalobca: Angelo Grisoli
      
         Žalovaný: Regione Lombardia
      
         za účasti: Comune di Roccafranca
      
         Predmet veci
      
      Návrh na začatie prejudiciálneho konania — Consiglio di Stato — Výklad článkov 152 ES a 153 ES — Otvorenie nových lekární — Vnútroštátna právna úprava stanovujúca obmedzenia v závislosti od počtu obyvateľov a určujúca podmienky pre povolenie otvoriť novú lekáreň
      
         Výrok
      
      Článok 49 ZFEÚ nebráni vnútroštátnej právnej úprave, akou je právna úprava vo veci samej, ktorá na zriadenie nových lekární uplatňuje limity, tým, že stanovuje, že
      
                  —
               
               
                  v obciach s počtom menej ako 4 000 obyvateľov možno zriadiť len jednu lekáreň a
               
            
                  —
               
               
                  v obciach s počtom viac ako 4 000 obyvateľov podlieha zriadenie novej lekárne podmienkam, akou je podmienka prekročenia počtu obyvateľov najmenej o 50 %, ktorý sa vyžaduje pre jednu lekáreň, a dodržanie minimálnej vzdialenosti od už existujúcich lekární,
               
            za podmienky, že takáto právna úprava umožní, na rozdiel od základných pravidiel, zriadiť dostatočný počet lekární spôsobilých zabezpečiť primeranú lekárenskú starostlivosť v oblastiach, ktoré sa vyznačujú osobitnými demografickými a geografickými charakteristikami, čo prináleží overiť vnútroštátnemu súdu.
      
         (1)  Ú. v. EÚ C 260, 11.10.2008.